CELEX: 32008D0453
Language: lv
Date: 2008-06-10 00:00:00
Title: 2008/453/EK: Komisijas Lēmums ( 2008. gada 10. jūnijs), ar kuru groza Lēmumu 2006/139/EK attiecībā uz to iestāžu sarakstu Amerikas Savienotajās Valstīs, kuras ir apstiprinātas cūku ciltsgrāmatas vai reģistra uzturēšanai (izziņots ar dokumenta numuru K(2008) 2472) (Dokuments attiecas uz EEZ)

18.6.2008   
            
            
               LV
            
            
               Eiropas Savienības Oficiālais Vēstnesis
            
            
               L 158/60
            
         
      KOMISIJAS LĒMUMS
   
   (2008. gada 10. jūnijs),
   ar kuru groza Lēmumu 2006/139/EK attiecībā uz to iestāžu sarakstu Amerikas Savienotajās Valstīs, kuras ir apstiprinātas cūku ciltsgrāmatas vai reģistra uzturēšanai
   (izziņots ar dokumenta numuru K(2008) 2472)
   (Dokuments attiecas uz EEZ)
   (2008/453/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1994. gada 23. jūnija Direktīvu 94/28/EK, ar ko nosaka principus, kas attiecas uz zootehniskajiem un ģenealoģiskajiem noteikumiem, kurus piemēro no trešām valstīm importētajiem dzīvniekiem, to spermai, olšūnām un embrijiem, un kura groza Direktīvu 77/504/EEK par tīršķirnes vēršu ģints sugu vaislas dzīvniekiem (1), un jo īpaši tās 3. panta 3. punktu,
   tā kā:
   
               (1)
            
            
               Komisijas 2006. gada 7. februāra Lēmums 2006/139/EK, ar ko ievieš Padomes Direktīvu 94/28/EK attiecībā uz to iestāžu sarakstu trešās valstīs, kuras ir apstiprinātas atsevišķu dzīvnieku sugu ciltsgrāmatu vai reģistra uzturēšanai (2), nosaka, ka dalībvalstīm atļauts importēt noteiktu sugu vaislas dzīvniekus, to spermu, olšūnas un embrijus kā “tīršķirnes” vai “hibrīdus” tikai tad, ja tie ir iegrāmatoti vai reģistrēti ciltsgrāmatā vai reģistrā, kuru uztur minētajā lēmumā minēta iestāde.
            
         
               (2)
            
            
               Amerikas Savienotās Valstis ir pieprasījušas Lēmuma 2006/139/EK pielikumā pievienot vienu iestādi atbilstošajiem valsts ierakstiem, kas attiecas uz cūkām.
            
         
               (3)
            
            
               Amerikas Savienotās Valstis ir iesniegušas garantijas par atbilstību attiecīgajām Kopienas tiesību aktos un īpaši Direktīvā 94/28/EK noteiktajām prasībām.
            
         
               (4)
            
            
               Tādēļ attiecīgi jāgroza Lēmuma 2006/139/EK pielikums.
            
         
               (5)
            
            
               Šajā lēmumā paredzētie pasākumi ir saskaņā ar Zootehnikas pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Lēmuma 2006/139/EK pielikumu groza saskaņā ar šā lēmuma pielikumu.
   2. pants
   Šo lēmumu piemēro no 2008. gada 1. jūnija.
   3. pants
   Šis lēmums ir adresēts dalībvalstīm.
   
      Briselē, 2008. gada 10. jūnijā
      
         
            Komisijas vārdā —
         
            Komisijas locekle
         
         Androulla VASSILIOU
         
      
   
   
      (1)  OV L 178, 12.7.1994., 66. lpp.
   
      (2)  OV L 54, 24.2.2006., 34. lpp.
   
      PIELIKUMS
      Sadaļā “Suga: Cūkas” Lēmuma 2006/139/EK pielikuma VII punktam pievieno šādu tekstu:
      
         
                     “PIC (Pig Improvement Company) – North America
                     
                  
               
                     100 Bluegrass Commons Boulevard
                  
               
                     Suite 2200
                  
               
                     Hendersonville
                  
               
                     TN 37075
                  
               
                     Tālr.: (1-615) 265-2700
                  
               
                     Tīmekļa vietne: http://www.pic.com”.